Putinin Suriyadakı əməliyyatlara nə qədər pul xərclənməsi ilə bağlı verdiyi açıqlama da Kreml divarlarının şəffaflığından xəbər vermir. Ötən ilin sentyabrından başlanan genişmiqyaslı hərbi əməliyyatlara külli miqdarda vəsait sərf edildiyini gizlətmək mümkün deyil. Rusiya prezidentinin açıqladığı rəqəmin (33 milyard rubl, bu da haradasa 480 milyon dollar edir) də dəqiq olub-olmadığı mübahisəlidir. O ki qaldı Putinin lazım gələrsə, bir neçə saatın içində yenidən Suriyaya girərik bəyanatına, bu, böyük ölkənin başçısının quru qürurunun nümayişindən başqa bir şey deyil…